हैमस्ट्रिंग इंजरी की शिकायत, दिल्ली के खिलाफ पिछले मैच में लिए थे 3 विकेट
IPL 2023 Update: Sunrisers Hyderabad (SRH) all-rounder Washington Sundar has suffered a hamstring injury इंडियन प्रीमियर लीग (IPL) 2023 में सनराइजर्स हैदराबाद (SRH) को बड़ा झटका लगा है। टीम के स्टार ऑलराउंडर वॉशिंगटन सुंदर हैमस्ट्रिंग इंजरी के चलते सीजन के बचे हुए मैचों से बाहर हो गए हैं।
इंडियन प्रीमियर लीग (IPL) 2023 में सनराइजर्स हैदराबाद (SRH) को बड़ा झटका लगा है। टीम के स्टार ऑलराउंडर वॉशिंगटन सुंदर हैमस्ट्रिंग इंजरी के चलते सीजन के बचे हुए मैचों से बाहर हो गए हैं। फ्रेंचाइजी सनराइजर्स हैदराबाद ने गुरुवार को इसकी जानकारी दी। हालांकि उनके रिप्लेसमेंट को लेकर कोई जानकारी नहीं दी गई है। दिल्ली कैपिटल्स के खिलाफ पिछले मैच में सुंदर ने तीन विकेट लिए थे।
SRH ने अपने आधिकारिक ट्विटर पर लिखा, 'वॉशिंगटन सुंदर हैमस्ट्रिंग इंजरी के कारण IPL 2023 से बाहर कर हो गए हैं। हम उनके जल्दी ठीक होने की कामना करते हैं।' SRH ने सुंदर को IPL 2022 की मेगा ऑक्शन में 8.75 करोड़ रुपये में खरीदा था।
वॉशिंगटन सुंदर के IPL में 36 विकेट 
वॉशिंगटन सुंदर ने इस सीजन में सात मैच खेले हैं। इस दौरान उन्होंने 100 के स्ट्राइक रेट 60 रन बनाए और तीन विकेट लिए हैं। सुंदर ने IPL में 2017 में डेब्यू किया था। इसके बाद उन्होंने टूर्नामेंट में 58 मैच खेले और 36 विकेट झटके हैं। 58 मैचों में उनके नाम 378 रन है।
पॉइंट्स टेबल में हैदराबाद नौवें नंबर पर 
पॉइंट्स टेबल में हैदराबाद की टीम केवल दिल्‍ली से ही ऊपर है। हैदराबाद को सात मैचों में केवल दो में जीत मिली है और बाकी पांच मैचों में हार का सामना करना पड़ा है। हैदराबाद को प्‍लेऑफ में जगह बनाने के लिए बाकी बचे सात में से कम से कम पांच मैच जीतने जरूरी है। इस टीम को अपना अगला मैच 29 अप्रैल को दिल्‍ली कैपिटल्‍स के खिलाफ खेलना है।